Diari Oficial de la Generalitat Valenciana


Sumari del DOGV 9019, del 12-02-2021 (2021/1268)

RESOLUCIÓ de 10 de febrer de 2021, del director de l'Agència Valenciana de Foment i Garantia Agrària (AVFGA), per la qual es convoquen, per al període 2021-2022, les ajudes finançades per FEADER, per a l'aplicació de mesures de millora i manteniment de les infraestructures hidràuliques de les zones humides valencianes en el marc del Programa de desenvolupament rural de la Comunitat Valenciana 2014-2020.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9019

Data del DOGV
:   12-02-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/1268


Data del document
:   10-02-2021

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 10 de febrer de 2021, del director de l'Agència Valenciana de Foment i Garantia Agrària (AVFGA), per la qual es convoquen, per al període 2021-2022, les ajudes finançades per FEADER, per a l'aplicació de mesures de millora i manteniment de les infraestructures hidràuliques de les zones humides valencianes en el marc del Programa de desenvolupament rural de la Comunitat Valenciana 2014-2020. [2021/1268]  
  
Vist que les bases d'aquestes ajudes han sigut publicades en el Diari Oficial de la Generalitat Valenciana número 8540, de 3 de maig de 2019, mitjançant l'Ordre 8/2019, de 18 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores per a la concessió d'ajudes per a l'aplicació de mesures de millora i manteniment de les infraestructures hidràuliques de les zones humides valencianes en el marc del Programa de desenvolupament rural de la Comunitat Valenciana 2014-2020, i que, en data 19 de novembre de 2019, ha sigut publicada en el Diari Oficial de la Generalitat Valenciana número 8680 una correcció d'errades d'aquesta ordre.  
Atés el que disposa l'article 23 de la Llei 38/2003, de 17 de novembre, general de subvencions, sobre inici del procediment per a la convocatòria anual de concessió de subvencions, la informació referent als crèdits pressupostaris, la quantia de les subvencions i el termini de presentació de sol·licituds.  
I, en virtut de les facultats que em confereix la lletra b) del punt 4 de l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 13.1.h del Decret 123/2006, de 8 de setembre, del Consell, pel qual aprova l'Estatut de l'Agència Valenciana de Foment i Garantia Agrària (DOGV 5344, 12.09.2006), resolc:  
  
Primer. Objecte i àmbit  
Convocar per a l'exercici 2021-2022 les ajudes per a l'aplicació de mesures de millora i manteniment de les infraestructures hidràuliques de les zones humides valencianes, finançades per FEADER, en l'àmbit territorial de la Comunitat Valenciana, gestionades per la Direcció General de Medi Natural i d'Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica de la Generalitat i regulades per l'Ordre 8/2019 (DOGV 8540, 03.05.2019) esmentada abans, tal com consta recollit en els punts 2.1, 2.2 i 2.3 de l'article 2 d'aquesta ordre, relatiu als requisits que han de complir els beneficiaris, aquests han d'actuar a municipis que continguen zones humides catalogades i designades com a Xarxa Natura 2000 o bé contribuir amb actuacions a aportar aigua a aquests terrenys. Per a això, es finançaren les actuacions recollides en l'article 4 d'aquesta Ordre 8/2019, tot tenint en compte els criteris de selecció indicats en l'article 6 d'aquesta mateixa ordre.  
  
Segon. Període de realització de les actuacions  
D'acord amb l'article 5.4 de l'annex de l'Ordre 8/2019, de 18 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores per a la concessió d'ajudes per a l'aplicació de mesures de millora i manteniment de les infraestructures hidràuliques de les zones humides valencianes en el marc del Programa de desenvolupament rural de la Comunitat Valenciana 2014-2020, s'estableixen les condicions següents:  
- Els beneficiaris de les ajudes han d'executar les actuacions després de la publicació en el Diari Oficial de la Generalitat Valenciana (DOGV) de la resolució de concessió de la convocatòria i, si escau, amb posterioritat, a l'alçada de l'acta d'inici pel personal tècnic gestor.  
  
- Si les actuacions es realitzen en el període comprés entre l'1 d'abril i el 31 de juliol (atés que aquest període és l'època de nidificació de determinades espècies) o bé en períodes o en àrees en què poguera haver alguna restricció establida en plans de recuperació d'espècies catalogades, s'han de sotmetre a l'informe de no afecció a la fauna, per part de l'òrgan competent en matèria d'espais naturals protegits.  
  
Tercer. Finançament de les ajudes  
1. Les ajudes incloses en aquesta convocatòria les finançarà el Fons Europeu Agrícola de Desenvolupament Rural (FEADER), el Ministeri d'Agricultura, Pesca i Alimentació i la Generalitat, segons consta en el Programa de desenvolupament rural de la Comunitat Valenciana 2014-2020, del qual formen part, enquadrades en la mesura 4, Inversions en Actius Físics, submesura 4.3, «Suport a les inversions en infraestructura relacionada amb el desenvolupament, la modernització o l'adaptació de l'agricultura i la silvicultura», operació 4.3.2, «Millora i manteniment de les infraestructures hidràuliques de les zones humides de la Comunitat Valenciana».  
2. La dotació pressupostària màxima es farà amb càrrec a la secció 12, Entitat 91, Agència Valenciana de Foment i Garantia Agrària, línia SO833000, i amb la quantitat de 970.454,72 euros, que es distribueixen de la manera següent:  
2021: 646.969,81 ?.  
2022: 323.484,91 ?.  
3. Les ajudes que es convoquen tenen caràcter pluriennal, d'acord amb l'article 40 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. De conformitat amb l'apartat 2 de l'article esmentat, les anualitats 2021-2022 romanen subordinades als crèdits que es consignen, a aquest efecte, en el pressupost de la Generalitat, per a aquesta anualitat.  
  
  
Quart. Sol·licitud, documentació i termini de presentació  
1. Les sol·licituds s'han de presentar través del model normalitzat que es publicarà en la guia PROP de la Generalitat: www.gva.es/proc18685.  
2. El termini de presentació de sol·licituds per a les ajudes d'aquesta convocatòria és d'un mes, comptador des de l'endemà que es publique en el Diari Oficial de la Generalitat Valenciana l'extracte d'aquesta resolució.  
3. Les persones jurídiques i les entitats sense personalitat jurídica estan obligades a relacionar-se amb la Generalitat, exclusivament, a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, per la qual cosa han de presentar les sol·licituds telemàticament a través de la seu electrònica de la Generalitat en la següent URL: www.gva.es/proc18685.  
4. Si algun dels subjectes als quals fa referència l'article 14.2 de la Llei 39/2015, d'1 d'octubre, presenta la sol·licitud presencialment, es requerirà l'interessat perquè l'esmene a través de la presentació electrònica. A aquest efecte, es considerarà com a data de presentació de la sol·licitud aquella en la qual s'haja realitzat l'esmena.  
5. No s'admetran a tràmit les sol·licituds que es presenten fora del termini establit en la convocatòria, i es resoldrà la inadmissió d'aquestes, la qual s'ha de notificar a les persones interessades en els termes previstos en els articles 40 i següents de la Llei 39/2015, d'1 d'octubre, del procediment administratiu comú de les administracions públiques.  
  
6. A més d'aportar la documentació recollida en l'article 3 de l'annex de l'Ordre 8/2019, esmentada abans, de 18 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, els beneficiaris han d'aportar els compromisos previstos en l'article 10 d'aquesta ordre.  
7. Una vegada presentada la sol·licitud, qualsevol aportació documental que es faça de manera telemàtica s'ha de fer a través de l'enllaç següent: www.gva.es/proc18536.  
8. L'òrgan gestor del procediment ha d'estar autoritzat per la persona interessada per a poder consultar dades d'estar al corrent d'obligacions tributàries. En cas contrari, la persona interessada ha d'aportar els documents acreditatius corresponents.  
9. L'òrgan gestor d'aquest procediment està autoritzat per a procedir a la consulta de la informació següent: dades d'identitat de la persona interessada o el seu representant legal, i d'estar al corrent de les obligacions amb la Seguretat Social. No obstant això, si la persona interessada desitja oposar-se a això, és imprescindible que indique la informació concreta a la consulta de la qual s'oposa i els motius que ho justifiquen. Si s'oposa, resta obligat a aportar els documents acreditatius corresponents.  
10. D'acord amb el que estableix la disposició addicional huitena de la Llei orgànica 3/2018, de 5 de desembre, i en l'article 4 de la Llei 40/2015, d'octubre, l'òrgan gestor pot verificar aquelles dades manifestades per les persones interessades amb la finalitat de comprovar-ne l'exactitud.  
  
Cinqué. Quantia de les ajudes  
1. El percentatge de l'ajuda pot ser fins al 90 % de la inversió objecte de subvenció, tal com indica l'article 7.1 de l'ordre esmentada en l'apartat primer. En cap cas, l'import màxim de l'ajuda ha de superar els 50.000 euros per expedient i, per raons d'eficàcia i eficiència administrativa, l'import subvencionable mínim de cada sol·licitud ha de ser superior a 15.000 euros.  
2. D'acord amb el que preveu l'article 13.1 de l'Ordre 8/2019 esmentada, quan l'import de la despesa subvencionable supere les quantitats establides en la Llei 9/2017, de 8 de novembre, de contractes del sector públic, el beneficiari/ària ha de sol·licitar, com a mínim, tres ofertes de diferents proveïdors, i ha de justificar l'elecció en una memòria quan no recaiga en la proposta econòmica més avantatjosa.  
  
Sisé. Resolució  
1. Les sol·licituds les resoldrà el director general de Medi Natural i d'Avaluació Ambiental, segons l'Acord de 26 d'abril de 2012, pel qual es deleguen les funcions d'autorització del pagament de fons FEADER entre l'organisme pagador i els diferents òrgans administratius de la Conselleria d'Agricultura, Pesca, Alimentació i Aigua, així com de la Conselleria d'Infraestructures, Territori i Medi Ambient, i de la Conselleria de Governació.  
2. El termini màxim de resolució i notificació s'estableix en sis mesos, comptadors des de la data de la finalització del termini de presentació de sol·licituds. La falta de resolució en termini tindrà efectes desestimatoris en els termes previstos en l'article 25 de la Llei 39/2015, d'1 d'octubre, del procediment administratiu comú de les administracions públiques, així com en l'article 55 de la Llei 9/2001, de 27 de desembre, de mesures fiscals, de gestió administrativa i financera, i d'organització de la Generalitat Valenciana.  
3. La resolució posarà fi a la via administrativa i contra aquesta es podrà interposar, potestativament, un recurs de reposició davant el/la director/a de l'Agència Valenciana de Foment i Garantia Agrària (AVFGA), en el termini d'un mes, comptador des de l'endemà que es publique o que es notifique, o directament un recurs contenciós administratiu davant els jutjats contenciosos administratius de la Comunitat Valenciana en el termini de dos mesos.  
  
Seté. Mitjà de notificació i publicació sobre informació dels beneficiaris  
1. La resolució de la convocatòria es publicarà en el Diari Oficial de la Generalitat Valenciana.  
2. S'informa els beneficiaris que, de conformitat amb l'article 113 del Reglament (UE) número 1306/2013, les seues dades es publicaran de conformitat amb l'article 111 d'aquest reglament i les podran tractar els organismes d'auditoria i investigació de la Unió Europea i nacionals, per a salvaguardar els interessos financers de la Unió.  
  
  
Huité. Requisits de notificació, comunicació o exempció  
En aplicació de l'article 7.2 del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'especifica que les ajudes per a l'aplicació de mesures de millora i manteniment de les infraestructures hidràuliques de les zones humides valencianes queden fora de l'àmbit d'aplicació de l'article 42 del TFUE, per la qual cosa tenen la consideració d'ajudes d'estat.  
A l'efecte de l'exempció de la notificació individual d'aquestes a la Comissió, s'acullen al règim previst en el Reglament (UE) número 702/2014, de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior, en aplicació dels articles 107 i 108 del TFUE. Les ajudes esmentades s'han comunicat a la Comissió amb el número de registre SA.43220 (2015/XA).  
  
Nové. Procediment de comunicació d'irregularitats i sospites de frau  
Qualsevol persona que tinga coneixement de fets que pogueren ser constitutius de frau o irregularitat en relació amb projectes o operacions finançats totalment o parcialment amb càrrec a fons procedents de la Unió Europea en el marc d'aquesta convocatòria pot posar aquests fets en coneixement del Servei Nacional de Coordinació Antifrau de la Intervenció General de l'Administració de l'Estat, per mitjans electrònics, a través del canal habilitat a aquest efecte per aquest servei en l'adreça web:  
http://www.igae.pap.minhafp.gob.es/sitios/igae/es-es/snca/paginas/inicio.aspx  
i en els termes establits en la Comunicació 1/2017, de 6 d'abril, del servei esmentat, que es pot consultar en la URL següent:  
http://www.hisenda.gva.es/documents/00900539/916105144/ComunicacionSNCA+1-2017+06-04'2017Canaldenuncias.pdf/0356c08d-0e02-4cf6-b820-19f28fcee69f  
  
Desé. Protecció de dades de caràcter personal i transparència  
1. El procediment administratiu derivat d'aquesta convocatòria comporta el tractament de dades de caràcter personal en el marc de què es disposa en el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i en la Llei orgànica 3/2018, de 5 de desembre, de protecció de dades personals i garantia dels drets digitals.  
  
2. La informació relativa al tractament de les dades de caràcter personal es troba disponible en el Registre d'Activitats de Tractament, publicat en la pàgina web de la conselleria competent en matèria d'agricultura.  
En concret, la informació bàsica del tractament és la següent:  
Nom del tractament: ajudes en matèria mediambiental de l'Agència Valenciana de Foment i Garantia Agrària.  
Identitat del responsable del tractament: persona titular de la direcció de l'Agència Valenciana de Foment i Garantia Agrària.  
Finalitat del tractament: gestionar les ajudes en matèria mediambiental incloses en la política agrícola comuna, finançades pel Fons Europeu Agrícola de Garantia (FEAGA) i el Fons Europeu Agrícola de Desenvolupament Rural (FEADER).  
Exercici de dret: pot exercitar el dret d'accés, rectificació, supressió, limitació, oposició i portabilitat de les seues dades de caràcter personal de manera presencial o telemàtica, de conformitat amb el que preveu l'enllaç següent: http://www.gva.es/es/proc19970.  
Reclamacions: sense perjudici de qualsevol altre recurs administratiu o acció judicial, qualsevol persona interessada té dret a presentar una reclamació en l'Agència Espanyola de Protecció de Dades, si considera que el tractament de dades personals que el concerneixen infringeix la normativa en matèria de protecció de dades.  
Pot obtindre informació més detallada en l'enllaç següent:  
http://www.agroambient.gva.es/es/registre-de-tractaments.  
3. Quan la persona sol·licitant o, el seu representant legal, aporte dades de caràcter personal de terceres persones en el procediment administratiu, té l'obligació d'informar dels extrems següents:  
  
- La comunicació d'aquestes dades a l'Administració per al seu tractament en l'àmbit de les seues competències i d'acord amb les finalitats del procediment.  
- La possibilitat que l'Administració realitze consultes relacionades amb les seues dades per a comprovar-ne, entre altres extrems, la veracitat. Si aquesta consulta requereix autorització per llei per part de les persones, les dades de les quals es consultaran, la persona sol·licitant o el seu representant legal han d'haver demanat aquesta autorització, que ha d'estar disponible a requeriment de l'Administració en qualsevol moment.  
- Del dret oposició que li assisteix al fet que l'Administració tracte les seues dades i, si escau, ha de comunicar aquesta oposició a l'Administració als efectes oportuns.  
4. En el cas d'entitats que perceben, durant el període d'un any, ajudes o subvencions, de l'Administració autonòmica o de qualsevol altra entitat enumerada en l'article 2 de la Llei 2/2015, de 2 d'abril, per un import superior a 10.000 euros, ha de donar l'adequada publicitat a aquesta indicant, almenys, l'entitat pública concedent, l'import rebut i el programa, activitat, inversió o actuació subvencionada. La difusió d'aquesta informació s'ha d'efectuar preferentment a través de les corresponents pàgines web. Si no disposen de pàgina web on fer aquesta publicitat, poden complir amb aquesta obligació a través del portal que pose a disposició seua l'òrgan concedent. Per a això, durant el període de justificació de l'ajuda concedida ha de comunicar-ho a l'entitat concedent perquè li faça publicitat en la web corresponent.  
  
5. Els beneficiaris de la subvenció han de donar l'adequada publicitat del caràcter públic del finançament de programes, activitats, inversions o actuacions de qualsevol mena que siguen objecte de subvenció, incloent-hi el logotip de la Generalitat Valenciana en mitjans de difusió, com ara cartells, materials i impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
  
Onzé. Recursos  
Aquesta resolució posa fi a la via administrativa i, contra aquesta, s'hi pot interposar potestativament un recurs de reposició davant el director de l'Agència Valenciana de Foment i Garantia Agrària (AVFGA), en el termini d'un mes comptador des de l'endemà que es publique, o impugnar-se directament davant els jutjats contenciosos administratius de la Comunitat Valenciana, en el termini de dos mesos des de l'endemà que es publique, de conformitat amb el que disposen els articles 123 i 124 de la Llei 39/2015, d'1 d'octubre, i amb els articles 8.3, 25.1 i 46.1 de la Llei de la jurisdicció contenciosa administrativa.  
  
  
València, 10 febrer de 2021.- El director de l'Agència Valenciana de Foment i Garantia Agrària: Rogelio Llanes Ribas.